Diari Oficial de la Generalitat Valenciana


Sumari del DOGV 7565, del 07-07-2015 (2015/6027)

RESOLUCIÓ de 17 de juny de 2015, de la Conselleria d'Educació, Cultura i Esport, per la qual es modifica l'autorització al centre autoritzat d'ensenyances artístiques professionals de Música Mestre Goterris, de Vila-real.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7565

Data del DOGV
:   07-07-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/6027


Data del document
:   17-06-2015

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * Vila-real
    * centre d'ensenyament

RESOLUCIÓ de 17 de juny de 2015, de la Conselleria d'Educació, Cultura i Esport, per la qual es modifica l'autorització al centre autoritzat d'ensenyances artístiques professionals de Música Mestre Goterris, de Vila-real. [2015/6027]  
L'expedient ha sigut iniciat pel representant de la titularitat del centre autoritzat d'ensenyances artístiques professionals de Música Mestre Goterris, número de codi 43059235, de Vila-real, en sol·licitud d'ampliació, per als graus elemental i professional, de les especialitats instrumentals de Dolçaina, Fagot i Trompa, i, a més, per al grau professional de l'especialitat Guitarra Elèctrica.  
La Direcció General de Centres i Personal Docents va emetre un informe favorable, de 26 de febrer de 2015, respecte a l'adequació de les instal·lacions proposades quant a espais educatius, de conformitat amb la normativa aplicable.  
El centre ha presentat, davant de la direcció territorial d'Educació, Cultura i Esport corresponent, el quadro-horari de funcionament i objectius, continguts i criteris d'avaluació, a fi de ser aprovat abans de l'inici de les activitats educatives corresponents. Així mateix, presenta el compromís de presentar la relació del professorat i de les titulacions respectives abans de l'inici del curs escolar, de conformitat amb la legislació aplicable.  
Vist l'informe favorable de la direcció general competent en l'ordenació de les ensenyances de règim especial, respecte al compliment normatiu de les especialitats sol·licitades.  
Vista la proposta favorable, de data 20 de maig de 2015, de la direcció territorial competent en matèria educativa, que inclou l'informe de la unitat tècnica de Construccions, respecte a les instal·lacions.  
  
Vista la Llei Orgànica 8/1985, de 3 de juliol, reguladora del dret a l'educació (BOE de 04.07.1985); la Llei Orgànica 2/2006, de 3 de maig, d'Educació (BOE de 04.05.2006), modificada per la Llei Orgànica 8/2013, de 9 de desembre, per a la millora de la qualitat educativa (BOE de 10.12.2013); el Reial Decret 303/2010, de 15 de març, pel qual s'establixen els requisits mínims dels centres que impartisquen ensenyances artístiques regulades en la Llei Orgànica 2/2006, de 3 de maig, d'Educació (BOE de 09.04.2010); el Reial Decret 321/1994, de 25 de febrer, sobre autoritzacions a centres docents privats per a impartir ensenyances artístiques (BOE de 06.04.1994), modificat pel Reial Decret 131/2010, de 12 de febrer (BOE de 12.03.2010); el Decret 158/2007, de 21 de setembre, del Consell, pel qual s'establix el currículum de les ensenyances professionals de Música i es regula l'accés a estes ensenyances (DOGV de 25.09.2007), i el Decret 159/2007, de 21 de setembre, del Consell, pel qual s'establix el currículum de les ensenyances elementals de música i es regula l'accés a estes ensenyances (DOGV de 25.09.2007).  
Vista la proposta del director general de Centres i Personal Docent de data 17 de juny de 2015 i de conformitat amb esta; en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 140/2014, de 5 de setembre, del Consell (DOCV núm. 7355, de 08.09.2014), pel qual s'aprova el Reglament orgànic i funcional de la Conselleria d'Educació, Cultura i Esport, i en virtut de la delegació establida en la Resolució de 26 de març de 2013, resolc:  
  
  
Primer  
Autoritzar al centre següent l'ampliació de les seues ensenyances en els termes que s'especifiquen:  
Codi: 09025709.  
Denominació genèrica del centre: centre autoritzat d'ensenyances artístiques professionals de Música.  
Denominació específica del centre: Mestre Goterris.  
Titular: Associació Centro de Estudios y Actividades Musicales Mestre Goterris   
Domicili: C/ Mestre Goterris, núm. 19.  
Localitat: Vila-real (12757).  
Província: Castelló.  
S'autoritza, per als graus elemental i professional, les especialitats instrumentals de Dolçaina, Fagot i Trompa, i, a més, per al grau professional, l'especialitat de Guitarra Elèctrica.  
El centre impartirà, a més, les ensenyances que ja té autoritzades en resolucions anteriors, sense variació del nombre de llocs escolars.  
  
  
Segon  
El centre haurà de completar la relació del professorat i de les titulacions adequades a les ensenyances que s'autoritzen davant de la direcció territorial corresponent, per a ser aprovada abans de l'inici de les activitats educatives, amb un informe previ favorable de la Inspecció educativa.  
  
Tercer  
Qualsevol modificació dels termes d'esta resolució requerirà la preceptiva autorització de l'administració educativa.  
  
Quart  
Les modificacions a què es referix l'article 10.1 del Reial Decret 321/1994 seran notificades a l'administració educativa, la qual instruirà l'expedient corresponent; en els supòsits arreplegats en l'article 10.2 del reial decret esmentat, s'instruirà l'expedient per a una nova autorització.  
  
  
Quint  
El que disposa esta resolució donarà lloc a les corresponents inscripcions en el Registre de Centres Docents de la Comunitat Valenciana.  
  
  
Sext  
Esta resolució tindrà efectes des de la data en què es dicta; no obstant això, es considera que els seus efectes acadèmics fan referència al pròxim curs escolar.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE de 27.11.1992), i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE de 14.07.1998), contra este acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de notificar-se esta resolució.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de notificar-se esta resolució.  
  
Per als interessats que no siguen objecte de notificació, els terminis començaran a computar des de l'endemà de la publicació en el Diari Oficial de la Comunitat Valenciana.  
  
València, 17 de juny de 2015.- La consellera d'Educació, Cultura i Esport, p.d. (R de 26.03.2013; DOCV 6993, de 28.03.2013), el secretari autonòmic d'Educació i Formació: Manuel Tomás Ludeña.